Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 2202/96 σχετικά με τη θέσπιση καθεστώτος ενίσχυσης των παραγωγών ορισμένων εσπεριδοειδών (98/C 381/08) COM(1998) 647 τελικό - 98/0310(CNS)

(Υποβλήθηκε από την Επιτροπή στις 12 Νοεμβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τον άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 5 του κανονισμού (ΕΚ) αριθ. 2202/96 (1) θέσπισε τα κατώφλια μεταποίησης 7 ότι η υπέρβαση των εν λόγω κατωφλίων εκτιμάται με βάση τον μέσο όρο των ποσοτήτων που μεταποιήθηκαν με ενίσχυση κατά τη διάρκεια των τριών τελευταίων περιόδων εμπορίας, συμπεριλαμβανομένης της τρέχουσας περιόδου εμπορίας 7 ότι όταν διαπιστώνεται υπέρβαση, η ενίσχυση που καθορίζεται για την τρέχουσα περίοδο εμπορίας μειώνεται 7 ότι το σύστημα αυτό υπολογισμού συνεπάγεται ότι το ποσό της ενίσχυσης μιας συγκεκριμένης περιόδου εμπορίας δεν μπορεί να γίνει γνωστό παρά μόνο μετά την εν λόγω περίοδο εμπορίας 7 ότι, η κατάσταση αυτή δημιουργεί σοβαρές δυσχέρειες στη διαχείριση των οργανώσεων παραγωγών 7 ότι είναι σκόπιμο ως εκ τούτου να μεταφερθούν στην επόμενη περίοδο εμπορίας οι επιπτώσεις υπέρβασης του κατωφλίου μεταποίησης 7

ότι είναι αναγκαίο να ληφθεί υπόψη το γεγονός ότι η μεταποίηση ορισμένων προϊόντων πραγματοποιείται καθ' όλη τη διάρκεια της περιόδου εμπορίας των εν λόγω προϊόντων 7 ότι, στην εν λόγω περίπτωση, η αξιολόγηση της τήρησης του κατωφλίου μεταποίησης πρέπει να γίνει για περίοδο που ισοδυναμεί σε τρείς περιόδους εμπορίας 7

ότι πρέπει να εφαρμοστεί η τροποποίηση αυτή του κανονισμού αριθ. 2202/96 από την περίοδο εμπορίας 1999/2000,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2202/96 τροποποιείται ως εξής:

1. Στο άρθρο 5, οι παράγραφοι 2 και 3 αντικαθίστανται από τις ακόλουθες παραγράφους:

«2. Η ενίσχυση που καθορίζεται σύμφωνα με το άρθρο 3 παράγραφος 2 για μια καθορισμένη περίοδο εμπορίας και για τα εν λόγω προϊόντα μειώνεται κατά 1 % ανά μερίδιο υπέρβασης του κατωφλίου μεταποίησης που αναφέρεται στην παράγραφο 1, όταν ο μέσος όρος των μεταποιημένων ποσοτήτων με ενίσχυση κατά τη διάρκεια των τριών περιόδων που προηγούνται της εν λόγω περιόδου ή κατά την διάρκεια μιας ισοδύναμης περιόδου, υπερβαίνει το εν λόγω κατώφλι.

Τα μερίδια υπέρβασης είναι ίσα με 1 % του επιπέδου καθενός εκ των κατωφλίων που αναφέρονται στην παράγραφο 1.»

2. Το άρθρο 6 αντικαθίσταται από το εξής κείμενο:

«Άρθρο 6

Οι λεπτομέρειες εφαρμογής του παρόντος κανονισμού και ιδίως αυτές που αφορούν την καταβολή της ενίσχυσης, τα μέτρα ελέγχου και τις κυρώσεις, τις περιόδους εμπορίας, τα ελάχιστα χαρακτηριστικά των πρώτων υλών που παραδίδονται για μεταποίηση, στην ισοδύναμη περίοδο που αναφέρεται στο άρθρο 5 παράγραφος 2 και τις οικονομικές συνέπειες που οφείλονται στην υπέρβαση των κατωφλίων, θεσπίζονται σύμφωνα με τη διαδικασία που προβλέπεται στο άρθρο 46 του κανονισμού (ΕΚ) αριθ. 2200/96.»

Άρθρο 2

Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1999/2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 297 της 21.11.1996, σ. 49.